上星期，亦係沙士疫區除名日(６／２３)。香港公園太極園既沙士英烈銅像有網民自發舉行紀念活動，據悉現場高峰期有超過一百人。以只有兩個星期宣傳，單靠幾位網民既資源黎講，一百人絕非小數目。之前５月１３日，係謝婉雯醫生既死忌，亦有民眾自發去浩園獻花，以紀念為香港犠牲既英烈。期望依類紀念活動能夠繼續落去，每年聚集更多港人。
香港對抗沙士，係沙士肆虐全球既一部份，但係無論災難發生時候定係事後既反應，對香港黎講都係我地獨有既。再數以前，６７暴動，係東亞政治運動既分支，但係對香港黎講，亦形成我地獨有既一幕：事後政府推行溫和政策同經濟轉型，幾年後根治警隊貪污，都係香港獨有既故事，完全值得我地自豪。
其實以香港為主既身份認同早已成型。後來成形既本土派，與其話佢地製造分離，倒不如話佢地係因勢利導，將本來無以名之既政治能量，重新界定。黎緊香港政治形勢點樣改變，無人會知。但係一眾淺黃勢力，要堅持佢地現有既政治取態，就反而需要發展論述，解釋點解而家既香港人既身份認同，同佢地既政治取態，點樣一致。否則就會出現好似英國既情況：民眾認同就早已改變，但係受益於選舉制度，舊有聲音長期把持議會，終令政府立場同民眾認同，愈行愈遠。
「一帶一路」好重要？繼續吹呀？